AIT  ปีหน้าดูสดใส-ปันผลยังจูงใจแนะซื้อเป้าหมาย 32 บาท   
AIT  ปีหน้าดูสดใส-ปันผลยังจูงใจแนะซื้อเป้าหมาย 32 บาท   
27 พ.ย. 2560

บล.ฟินันเซีย ไซรัส ระบุในบทวิเคราะห์วันนี้(27พ.ย.) ว่า บริษัท แอ็ดวานซ์ อินฟอร์เมชั่น เทคโนโลยี จำกัด (มหาชน) หรือ AIT แนวโน้มผลการดำเนินงานไตรมาส 4/60 คาดจะชะลอตัวลง เทียบไตรมาสก่อนหน้าเนื่องจากในช่วง 2 ไตรมาสที่ผ่านมามีการส่งมอบงานโครงการเน็ตประชารัฐซึ่งเป็นสาเหตุห้รายได้และกำไรเติบโตอย่างมีนัยยะ อย่างไรก็ตามเราคาดว่าจะยังเห็นการเติบโต เทียบช่วงเดียวกันของปีก่อนจากฐานที่ต่ำในปีก่อน แม้รายได้ระยะสั้นจะชะลอตัว เทียบไตรมาสก่อนหน้าแต่คาดว่าจะสามารถชดเชยได้บางส่วนจาก Gross Margin ที่เริ่มกลับมาเข้าใกล้ระดับปกติที่ราว 25% หลังช่วง 2Q17-ไตรมาส3/60 ลดลงเหลือเพียง 20% เนื่องจากโครงการเน็ตประชารัฐมีอัตรากำไรที่ต่ำมาก
ล่าสุด Backlog ณ สิ้น ไตรมาส3/60 ของ AIT สูงถึง 3,508 ลบ. (ไม่รวมส่วนที่รอใบสั่งซื้ออีก 427 ลบ.) ถือว่าสูงที่สุดในรอบหลายปี เราคาดว่า AIT จะรับรู้รายได้ในไตรมาส 4/60 ราว 1,000 ลบ.และทำให้รายได้ทั้งปี 2017 ทะลุเป้าหมายที่ 5,000 ลบ.ค่อนข้างแน่ ขณะที่ Backlog ส่วนที่เหลืออีกราว 3,000 ลบ.จะถูกรับรู้ในปี 2018 ซึ่งมากกว่า 50% หากเทียบกับเป้ารายได้เบื้องต้นของผู้บริหารปีหน้าที่คาด Conservative เติบโตราว 10% เทียบช่วงเดียวกันของปีก่อน (ประมาณ 5,500 ลบ.) ทำให้ประมาณการของเราในปัจจุบันเริ่มมี Upside (ปัจจุบันเราคาดรายได้โต 8.1% เทียบช่วงเดียวกันของปีก่อน) ขณะที่ปริมาณงานประมูลในตลาดปัจจุบันถือว่ายังมีค่อนข้างมากและจะเริ่มเห็นโครงการขนาดใหญ่ออกประมูลมากขึ้นในปีหน้า ซึ่งเป็นผลดีต่ออุตสาหกรรมในภาพรวมรวมถึง AIT เรายังคงประมาณการกำไรปกติปี 2017-2018 ที่ 473 ลบ. +16.2% เทียบช่วงเดียวกันของปีก่อนและ 551 ลบ. +16.6% เทียบช่วงเดียวกันของปีก่อนตามลำดับ
ยังคงราคาเหมาะสมปี 2018 ของ AIT ที่ 32 บาท (อิง Target PE 12 เท่า) ราคาหุ้นปัจจุบันซื้อขายที่ PE ปีหน้าเพียง 10.8 เท่า ขณะที่ปันผลงวดครึ่งหลังปี 60 เบื้องต้นคาดว่าจะจ่ายสูงถึง 1.18 บาท/หุ้น ซึ่งคิดเป็น Dividend Yield ราว 4.1% ขณะที่ราคาหุ้นปัจจุบันยังมี Upside กว่า 10% เราจึงยังคงคำแนะนำ “ซื้อ” ในแง่ Value Play